送李眉州
作者：彭龜年
朝代：宋

paragraphs: 出捧毛義檄，不違菽水歡。
歸侍潘安輿，能宣詔條寬。
古來忠孝事，兼此良獨難。
是心無中邊，寧擇陸與盤。
區區平反念，雖喜不勝殘。
那知容色溫，足使田里安。
韋編三絕書，十載胸中蟠。
用處義自精，何適非其端。
如水行地中，渾渾不可殫。
尚恨斗大州，不足觀其瀾。
我昔欲見君，恨不生羽翰。
及茲與君別，一飲盟已寒。
人生聚散情，欲語徒辛酸。
惟此一寸心，萬里聊相觀。